24.2.2022
Uradni list Evropske unije
SL
L 45/1457 KOMISIJA PILOTNI PROJEKTI
POGLAVJE PP 07 — VLAGANJE V LJUDI, SOCIALNO KOHEZIJO IN VREDNOTE (nadaljevanje) PP 07 21
(nadaljevanje)
PP 07 21 02
(nadaljevanje) Raziskave kažejo, da Twitter, YouTube, Facebook in drugi vplivni družbeni mediji zagotavljajo ključno spodbudo za mednarodno mrežo dezinformacij (Smith in Graham 2019).
Ti dejavniki so na podlagi strahu in kaosa, širjenja lažnih novic in napačnega tolmačenja podatkov močnejši kot kdaj koli prej (Fernández-Luque in Bau 2015).
Vendar družbeni mediji ne zagotavljajo le novega nabora orodij za širjenje dezinformacij, temveč ponujajo tudi močno orožje proti njim.
Nedavne raziskave kažejo, da ima diskurz pomembno vlogo pri oblikovanju dejstev in informacij v svežnju, ki ga je mogoče zlahka prenesti na vso družbo, in na to, kako je lahko preučevanje diskurza ključno za boljše razumevanje načina, na katerega se ideje širijo po družbenih medijih, in zakaj nekatere ideje prevladajo nad drugimi.
Uporaba te metodologije pri razumevanju pretoka informacij med izbruhom pandemije koronavirusa bi lahko bila ključna za iskanje drugačnega načina obveščanja družbe ter za obvladovanje dezinformacij in napačnih informacij.
S pilotnim projektom se bo vzpostavil evropski observatorij za distribucijo diskurza, ki bo spremljal in analiziral, kako nastajajo in se širijo novi diskurzi v evropski javni razpravi, dešifrirale se bodo čustvene vrednote, ki usmerjajo uspešne diskurze, prikazovali se bodo viri in ključni akterji, dejavni pri širjenju teh diskurzov, ter razvijala priporočila za učinkovito komunikacijo in politiko.
Na podlagi dela, ki je bilo vloženo v študijo, ki jo je financirala Komisija, o mehanizmih za oblikovanje družbenih medijev in njihovem vplivu na družbo, ki sta jo pripravila Re-Imagine Europa in Center za raziskovanje sistemskih tveganj na Univerzi v Varšavi, bi observatorij z združevanjem obdelave naravnega jezika in tradicionalnejših metod kvalitativne naratologije opredelil prevladujoče diskurze.
Z uporabo naprednih algoritmov in z analizo najbolj kvalitativno reprezentativnih primerov bi se vzpostavili prevladujoči vzorci diskurza in se odgovorilo na vprašanja, kot so: kako sedanja kriza vpliva na prevladujoče modele, metafore in diskurze, ki vplivajo na naše dojemanje identitete in skupnosti, ali so evropske vrednote ogrožene v vse bolj polariziranem in oboroženem informacijskem ekosistemu, kako zunanji akterji manipulirajo z evropskim javnim diskurzom, da bi povzročili nemire in razdore v družbi, kakšne vrednote in diskurzi nas združujejo oziroma ločujejo in kako različni sistemi vrednot in izkušnje vplivajo na razvoj evropske identitete.
Lahko navedemo besede Ludwiga Wittgensteina: Svet, ki ga vidimo, je opredeljen in dobiva pomen z besedami, ki jih izberemo.
Skratka, svet je tisto, kar iz njega naredimo.
Observatorij bi se usklajeval z obstoječimi evropskimi projekti in infrastrukturo, vključno z evropsko opazovalnico digitalnih medijev (EDMO) in SoBigData++, da bi se preprečilo podvajanje prizadevanj in da bi se zagotovila sredstva za podporo preiskovalnemu in raziskovalnemu delu ter da bi se uporabili razpoložljiva infrastruktura in tehnična podpora.
Projekt bi podprl ukrepe na nacionalni in večnacionalni ravni, osredotočene na odkrivanje in analiziranje dezinformacijskih kampanj, povezanih s COVID-19.
Rezultati pilotnega projekta bi bili na voljo za druge evropske in nacionalne projekte ter bi za učinkovito komuniciranje zagotavljali izmenjavo najboljših praks in priporočil.
PP 07 21 04
Pilotni projekt – Študija o osamljenosti, osredotočenost na duševno zdravje
Številke (Diferencirana sredstva) Odobritve 2022 Obveznosti
p.m.
Odobritve 2021 Plačila
350 000
Obveznosti
1 000 000
Realizacija 2020 Plačila
250 000
Obveznosti
Plačila